《偶书》
宋代·钱时

世上纷纷竞奇巧，人人自巧不知宝。
此巧本不属思为，妙质知知得皜皜。
天地万象罗其中，纵横变化无时穷。
珠璧隐现光错落，丹青组织花珑葱。
有时六出不停翦，有时柔茵铺地遍。
有时飞空调羽商，嘈哪样间关声百啭。
千态万状难形容，欲著一语迷西东。
宣尼但说不可见，后学强名造化工。
我欲从渠问谁造，不觉低头发长笑。
且不可见那可言，春秋冬夏无非教。

作者简介：严州淳安人，字子是，号知堂。绝意科举，究明理学。江东提刑袁甫建象山书院，招主讲席。理宗嘉熙二年以荐授秘阁校勘，召为史馆检阅，求去，授江东帅属归。有《周易释传》、《学诗管见》、《知堂书解》、《四书管见》、《两汉笔记》等。